text: Her er gode råd om mobilen i sommerferien
  27 juli 2011 kl. 10.23
  Hvis din mobiltelefon bliver ødelagt af fugt, dækker garantien ikke.
  Hvis din telefon bliver ødelagt af fugt på stranden eller i sommerregnen, er skaden ikke dækket af den to-årige reklamationsret, advarer forbrug.dk.
  - Sælgeren er ikke ansvarlig, hvis din mobiltelefon får en fugtskade, fordi du har lagt den i en pose med vådt badetøj eller i en fugtig jakkelomme. Sælgeren er kun ansvarlig, hvis mobiltelefonen har en fabrikationsfejl, siger jurist i Konkurrence- og Forbrugerstyrelsen, Henrik L. Sedenmark.
  Her er nogle gode råd:
  ?        Læg ikke mobiltelefonen sammen med fugtige håndklæder, vådt badetøj eller i en fugtig jakkelomme.
  ?        Undgå at opbevare mobiltelefonen tæt på kroppen, hvor den også kan blive udsat for fugt fra sved. 
  ?        Pas på med at lægge din mobiltelefon direkte på stranden. Sandet kan nemt trænge ind og ødelægge elektronikken.
  ?        Udsæt ikke din mobiltelefon for store temperaturskift. Det kan skabe kondensvand, som kan ødelægge elektronikken.
   
  På forbrug.dk finder du flere gode råd.
  